Diari Oficial de la Generalitat Valenciana


Sumari del DOGV 167, del 05-06-1984 (1984/802982)

ORDRE de 25 d'abril de 1984, de la Conselleria de Cultura, Educació i Ciència, per la qual es regulen les aules de la tercera edat de la Conselleria de Cultura, Educació i Ciència.
------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/04/25/(6)/dof/vci/html**

### Dades del document

Número de DOGV
:   167

Data del DOGV
:   05-06-1984

Secció del DOGV
:   DISPOSICIONS GENERALS

Número del document
:   1984/802982


Data del document
:   25-04-1984

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 25 d'abril de 1984, de la Conselleria de Cultura, Educació y Ciència, per la qual es regulen les aules de la Tercera Edat de la Conselleria de Cultura, Educació y Ciència.  
El Reial Decret 4099/82, de 29 de desembre, transfereix a la Generalitat Valenciana competències en matèria de Promoció Sòcio-cultural de la Tercera Edat. Atés que les Aules de la Tercera Edat, creades pel Ministeri de Cultura per Ordre de 13 de juliol de 1980 constitueixen el nivell òptim de la Promoció Sòcio-cultural en aquest sector, com a instrument eficaç d'integració i com a vehicle directe per a l'enriquiment cultural.  
A proposta de la Direcció General de la Joventut, Esports i Desenvolupament Comunitari, aquesta Conselleria,   
ORDENA:   
Article primer  
1. Les Aules de la Tercera Edat són Centres Sòcioculturals especialment dedicats a la promoció integral de les persones de la tercera edat.   
2. S'hi realitzaran funcions de:   
a) Animació per a la incorporació activa a la vida comunitària.   
b) Promoció cultural.   
c) Aquelles altres funcions que, emmarcades en l'àmbit sòcio-cultural, afavoresquen el desenvolupament de la persona.   
Article segon  
1. Les Aules de la Tercera Edat es podran crear:   
a) Per Resolució de la Conselleria de Cultura, Educació i Ciència, de la qual dependran a través de la Direcció General de Joventut, Esports i Desenvolupament Comunitari.   
b) Per conveni entre l'expressada Conselleria i qualsevol Ajuntament de la Comunitat Valenciana o Entitat privada. En aquest cas les Aules de la Tercera Edat es regularan per allò que disposa el corresponen conveni i, supletòriament, per aquesta disposició.   
2. La Conselleria de Cultura, Educació i Ciència promourà la creació d'Aules de la Tercera Edat atenent les peculiars necessitats de cada comunitat i en funció de les disponibilitats reals en cada cas, tant econòmiques com de personal.   
3. Els convenis a què fa referència el paràgraf b) de l'apartat primer d'aquest article se celebraran dins dels límits pressupostaris existents i no implicaran relació de cap tipus de l'Administració amb el personal que presta servei a les Entitats Beneficiàries del conveni.   
Article tercer  
Les Aules de la Tercera Edat es classificaran de la manera següent:   
1. Aules pròpies de la Comunitat. Dependran directament de la Direcció General de Joventut, Esports i Desenvolupament Comunitari a través dels Serveis Territorials de Cultura.   
2. Aules col·laboradores: Seran aquelles la gestió de les quals es realitzarà en els termes subscrits en el corresponent conveni per les Entitats que en són beneficiàries. L'organització i funcionament d'aquestes aules seran semblants a les pròpies de la Direcció General, així com llur coordinació.   
Article quart  
1. Les Aules es nodriran exclusivament de les consignacions que figuraran als pressupostos de la Direcció General de Joventut, Esports i Desenvolupament Comunitari.   
2. Les Aules col·laboradores tindran els recursos que es determinaran en cada conveni. Aquestes tindran l'origen en les ajudes o subvencions de la Conselleria de Cultura, Educació i Ciència, les aportacions de l'Entitat pactant i les quotes que autoritzarà de percebre en aquestes per part dels alumnes.   
Article cinqué  
Per tal de poder establir una coordinació efectiva i una homologació de criteris en la política Sòcio-cultural per a la Tercera Edat, el pla d'activitats de cada Aula s'haurà de sotmetre a la comprovació de la Direcció General de Joventut, Esports i Desenvolupament Comunitari abans d'iniciar cada curs.   
Article sisé  
La Conselleria de Cultura podrà establir amb altres Departaments del Consell acords per a realitzar programes conjunts en les Aules de la Tercera Edat, tant en les pròpies com en les col·laboradores. En aquestes darreres hom comptarà amb l'acceptació prèvia de l'Entitat implicada en relació als termes que l'afecten.   
DISPOSICIO FINAL  
Aquesta Ordre entrarà en vigor el mateix dia que es publicarà al Diari Oficial de la Generalitat Valenciana.   
València, 25 d'abril de 1984.   
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI